Die boodskap van alles is duidelik. Ons bos kom toenemend aan die beurt. So van 65 af kom die kwesbaarheid – vir sommige gouer, vir ander later, selfs baie later. Laat ons nie onverwags betrap word nie. Laat ons ook nie tyd verspil met allerlei sorge en swaarmoedighede nie.
Op die foto hierbo is ‘n kordate knapie wat enkele jare gelede die dag nadat Tokkie hom afgeneem het. leeukos geword het. Hy was die tweede enetjie in ‘n maand wat so aan sy einde gekom het. ‘n Hartseer-verlies.
Kameelperde is ook ware aristokrate van die veld. Kom jy skielik op een af, bly dit kalm staan en kyk as’ t ware eers die kat uit die boom. Dit betrag jou nuuskierig; kies nie sommer holderstebolder koers soos die deursnee-bosbewoner nie.